ՈՐՈՇՈՒՄ

**Կատարողական վարույթը կասեցնելու մասին**

02.12.2014թ. ք.Երևան

ԴԱՀԿ ապահովող ծառայության Երևան քաղաքի Արաբկիր և Քանաքեռ-Զեյթուն բաժնի ավագ հարկադիր կատարող՝ արդարադատության ավագ լեյտենանտ Ա.Ասատրյանս ուսումնասիրելով 22.09.2014թ. վերսկսված թիվ 01/04-6804/14 կատարողական վարույթի նյութերը.

ՊԱՐԶԵՑԻ

Արաբկիր և Քանաքեռ-Զեյթուն վարչական շրջանների ընդհանուր իրավասության դատարանի կողմից 05.09.2014թ. տրված թիվ ԵԱՔԴ/1420/02/13 կատարողական թերթի համաձայն պետք է Վահե Սամվելի Հովհաննիսյանից հօգուտ Սարգիս Աշոտի Մայրանյանի բռնագանձել 3 900 000 /երեք միլիոն ինը հարյուր հազար/ ՀՀ դրամ` որպես փոխառության պայմանագրի հիման վրա առաջացած պարտքի գումար:

Սկսած 21.09.2010 թվականից 3 900 000 ՀՀ դրամի վրա ՀՀ քաղաքացիական օրեսնգրքի 411-րդ հոդվածի կարգով հաշվեգրել և բռնագանել տոկոսներ ՀՀ կենտրոնական բանկի կողմից համապատասխան ժամանակահատվածների համար սահմանված բանկային տոկոսի հաշվարկային դրույքներին համապատասխան` մինչև պարտավորության կատարման օրը:

Կատարողական գործողությունների ընթացքում արգելանք է կիրառվել Վահե Հովհաննիսյանին պատկանող «TOYOTA LAND CRUISER PRADO» մակնիշի 50 ՕՍ 033 պետհամարանիշի ավտոմեքենայի վրա, որը չի հայտնաբերվել և հայտարարվել է հետախուզում:

Պարտապանը չունի այլ գույք և դրամական միջոցներ:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 1-ին մասի 8-րդ կետով.

ՈՐՈՇԵՑԻ

Կասեցնել՝ 22.09.2014թ. վերսկսված թիվ 01/04-6804/14 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում.

Որոշման պատճենը ուղարկել կողմերին:

Որոշումը կարող է բողոքարկվել ՀՀ Վարչական դատարան կամ վերադասության կարգով՝ որոշումը ստանալու օրվանից տասնօրյա ժամկետում:

**Ավագ հարկադիր կատարող Ա.Ասատրյան**